Pressemelding

27. mars 2014

# Mer kraftfôr og mindre beite for norske kyr

*Listhaugs ”melkerevolusjon” er ikke bærekraftig. Ministeren kritiserer nedleggingstakten i norsk melkeproduksjon, men foreslår samtidig tiltak som vil forsterke nedgangen.*

- Med disse forslagene, blir Listhaugs retorikk om et landbruk over hele landet, bare tomme ord, sier leder i Norges Bondelag, Nils T. Bjørke.

I dagens VG varsler landbruks- og matminister Sylvi Listhaug flere endringer i norsk melkeproduksjon, blant annet ved å heve kvotetak på melk og endre de geografiske inndelingene av melkekvoter.

I dag sliter fylker som Buskerud, Hordaland, Telemark og Troms med å holde oppe melkeproduksjon. En overføring av melkekvoter fra disse fylkene til sentrale områder, vil forsterke denne utviklingen drastisk. Melka vil flyte raskt ut av disse fylkene og gjengroing vil være et faktum.

- Våre vakreste landbruksområder ved fjord og fjell– og som gjør Norge så unikt, vil gå ut av drift, sier Nils T. Bjørke som understreker at det er regelverket med regional inndeling

### Areal går ut av bruk og norsk gras med erstattes av import

Er det denne retningen norske forbrukere vil at norsk landbruk skal ta? spør Nils T. Bjørke.

Retningen Listhaug nå peker ut vil svekke norsk sjølforsyning og gjøre norsk matproduksjon mer sårbar for den internasjonale forsyningssituasjonen.

Det er grunn til å minne om statsminister Solbergs beskjed om at alle departement skal ha fokus på klimavennlige løsninger. Listhaug går i motsatt retning ved å legge ned miljøvennlig småskalaproduksjon basert på norske ressurser. - Totalproduksjon av norsk mat vil gå ned og bli erstattet med økt import, sier Bjørke.

Utfordringen i melkeproduksjon i dag er rekruttering og lønnsomhet

Listhaugs forslag er ikke et svar på dette. Norges Bondelag mener at en fremtidsretta melkeproduksjon må baseres på norske ressurser og at hele landet må tas i bruk.

* Den enkelte bondes økonomi må sikres gjennom et sterkt importvern og budsjettstøtte som tilrettelegger for et familielandbruk over hele landet, sier Nils T. Bjørke som har hele representantskapet i Norges Bondelag, som er samlet i Oslo i dag, bak seg i denne påstanden.

I dag er det 9500 melkeprodusenter i Norge. Norges Bondelag påpeker at Listhaug er opptatt av vilkåra for 2% av disse i sitt utspill.

Dersom hun virkelig ønsker å styrke norsk matproduksjon, så burde hun være like mye opptatt av rammevilkåra for de øvrige 98%. Når ministeren er opptatt av at bonden skal bestemme mer, så bør hun lytte til det store flertallet og ikke bare 2% av produsentene, sier Nils T. Bjørke.

**Kontakt:**

Leder i Norges Bondelag Nils T. Bjørke på mobil 901 50 624 eller

Kommunikassjonssjef Lise Boeck Jakobsen på mobil 975 99 866